
Ehdokasasettelua koskeva kuulutus
Kontiolahden seurakunnassa toimitetaan kirkkolain 9 luvun 9 §:n 2 momentin mukaisesti 15.11.2026 seurakuntavaalit, jossa vuoden 2027 alusta alkavaksi nelivuotiskaudeksi valitaan 25 jäsentä kirkkovaltuustoon.
Kirkkolain 9 luvun 2 §:n ja 3 §:n mukaan vaalikelpoinen seurakunnan edellä mainittuun luottamustoimeen on ehdokas,
1) joka viimeistään 15.9.2026 on merkitty tämän seurakunnan läsnä olevaksi jäseneksi, 
2) joka on konfirmoitu viimeistään 15.9.2026, ja joka täyttää 18 vuotta viimeistään 15.11.2026
3) joka on kristillisestä vakaumuksesta tunnettu, 
4) joka ei ole vajaavaltainen
5) joka on antanut kirjallisen suostumuksensa ehdokkaaksi asettamiseen, 
6) joka ei ole tämän seurakunnan (seurakuntayhtymän tai siihen kuuluvan seurakunnan) viranhaltija tai työsopimussuhteessa oleva työntekijä.
Valitsijayhdistyksen perustamisasiakirja liitteineen mainittua vaalia varten on toimitettava 15.9.2026 kello 16.00 mennessä Kontiolahden kirkkoherranvirastoon, joka on avoinna ma – to klo 9 -12 sekä 15.9.2026 kello 9.00‒16.00.
Kirkkoherranviraston osoite on Keskuskatu 26, 81100 Kontiolahti.
Valitsijayhdistyksen perustamisasiakirjoja liitteineen on saatavana kirkkoherranvirastossa ja evl.fi/plus -verkkosivuilta.
Kontiolahti 2.6.2026 
Kontiolahden seurakunnan vaalilautakunnan puolesta 
Ilpo Saarelainen, vaalilautakunnan puheenjohtaja



